**К О Н К У Р С**

 **ГАЛЕРИЈЕ ЗАДУЖБИНЕ**

**ИЛИЈЕ М. КОЛАРЦА**

**за излагачку сезону 2025.**

**Пријем радова:** **од 13. до 17. маја 2024.**

Музичка галерија од 10 до 16 часова

или на мејл адресу: galerijakolarac@gmail.com

**Крајњи рок за подношење пријаве је** **петак, 17. мај до 16 часова**

Непотпуне и пријаве пристигле након овог рока

неће бити узете у разматрање.

Преузимање радова 20. маја од 10 до 16 часова.

Галерија Задужбине Илије М. Коларца расписује конкурс за доделу 10 излагачких термина за самостална излагања у 2025. години. **Конкурс је отворен од 13. до 17. маја 2024.**

**Услови за конкурисање:**

- одговарајућа школска спрема (диплома ФЛУ, ФПУ или других уметничких факултета) и/или чланство у уметничким удружењима (УЛУС, УЛУПУДС)

- да кандидат у протеклих 5 година није излагао у оквиру жирираног програма Галерије

**Начин подношења пријаве:**

- физички, личним доласком, односно, достављањем конкурсног материјала на адресу Задужбине Илије М. Коларца (Студентски трг 5, 11 000 Београд)

- електронским путем, на мејл адресу: galerijakolarac@gmail.com са назнаком ИМЕ И ПРЕЗИМЕ – Пријава на конкурс за 2025.

**Приликом подношења пријаве неопходно је доставити следећи материјал:**

- **попуњен образац пријаве**, одштампан документ, односно у Word формату (може се преузети у Галерији или у електронској форми на сајту Задужбине)

- **3 оригинална рада** у случају да кандидат пријаву подноси физички, односно **до 10 радова у дигиталној форми** у случају електронске пријаве (JPG формат за фотографије, MP3 формат за аудио, MP4 формат за видео материјал и/или линк ка истом, при чему назив фајла треба да садржи одговарајући технички опис ̶ назив рада, година, медиј/техника/материјал, димензије)

- **сажет концепт изложбе**, одштампан документ, односно у Word формату

- **кратку радну биографију**, одштампан документ, односно у Word формату

Кандидати који пријаве достављају електронским путем биће мејлом обавештени о њиховом пријему.

Резултати конкурса биће објављени на сајту Коларчеве задужбине.

**Напомене:**

Одабрани кандидати су у обавези да изложбу реализују према концепту и детаљима конкурсног предлога на основу којих им је додељен излагачки термин.

**Излагачи су у обавези да Коларчевој задужбини по реализацији изложбе оставе један ауторски рад по личном избору, а који ће ући у уметнички фонд Задужбине.**

Задужбина излагачима не обезбеђује исплату хонорара и средстава за покривање трошкова продукције.

За сва питања и додатне информације контактирајте нас путем мејл адресе galerijakolarac@gmail.com или на бројеве телефона 011 218 57 94, 011 263 84 72 и 011 263 76 09.